Športski plesni klub Koprivnica do 12 medalja

**28.04.2014. Športski plesni klub Koprivnica**

Dana 26.4.2014. u  Sisku u organizaciji Hrvatskog športskog plesnog saveza i ŠPK ”TOP STEP” Sisak  održano je plesno natjecanje u standardnim i latinsko-američkim plesovima.

U konkurenciji  99 plesnih parova, iz 20 klubova, sudilo je 7 sudaca iz Hrvatske.

Na natjecanju je sudjelovao i ŠPK ”Koprivnica” sa 7 parova. Ukupno su osvojili 12 medalja, od toga 4 zlatne, 3 srebrne i 5 brončanih**. U kategoriji ”mlađi osnovci D3”  plesni par Luka Udovičić-Gabrijela Pavešić  u obje plesne discipline osvojili su prva mjesta i zlatne medalje.**

**Na svoje prvo natjecanje izašli su: u kategoriji ”mlađi osnovci D1”Ivan Komušanec-Nives Novak koji su osvojili prvo mjesto u latinsko-američkim plesovima i zlatnu medalju i drugo mjesto i srebrnu medalju u standardnim plesovima**; Matija Pintarić-Gabrijela Zagorščak osvojili su prvo mjesto i zlatnu medalju u standardnim plesovima i treće mjesto i brončanu medalju u latinsko-američkim plesovima; Patrik Šoš-Izabela Doris Panić u kategoriji ”mlađa mladež D1” u obje kategorije osvojili su treća mjesta i brončane medalje.

**U kategoriji ”osnovci D2” Fran Jakopanec-Lara Vuković osvojili su treće mjesto i brončanu medalju u disciplini standardnih plesova** dok je Josip Betlehem-Karla Šmitlehner u kategoriji ”mlađa mladež D2”u disciplini latinsko-američkih plesova osvojio drugo mjesto i srebrnu medalju.

Plesni par Luka Đaković-Nicol Eršeg u kategoriji ”osnovci D1” osvojili su drugo mjesto i srebrnu medalju u disciplini latinsko-američkih plesova dok su u disciplini standardnih plesova osvojili treće mjesto i brončanu medalju.

Slijedeće natjecanje je u Bjelovaru 10.05.2014.g.u Školsko-sportskoj dvorani, pod pokroviteljstvom Grada Bjelovara u organizaciji ŠPK ”H-8” Bjelovar.